[{"text_idx": "#000009", "text": "Et vene keele o\u0303petajad on ise huvitatud B-vo\u0303o\u0303rkeelte mitmekesisusest, seda vo\u0303ib seletada kahel moel. Esiteks isiklik po\u0303hjus: meie lapsed u\u0308ldjuhul oskavad vene keelt su\u0308nnist saadik. Minu arvates raiskas minu kakskeelne poeg kuus aastat oma koolis vene keelt vo\u0303o\u0303rkeelena o\u0303ppides: nad alustasid muidugi ta\u0308hestikust ja lugemisest, mida minu poeg oskas juba viieaastaselt. Eelistaksin, et tal oleks veel u\u0308ks vo\u0303o\u0303rkeel pagasis lisaks kahele emakeelele ja inglise keelele vo\u0303i et ta o\u0303piks vene keelt emakeelena."}, {"text_idx": "#000013", "text": "Seega on vo\u0303rdlus inglise keele (mida u\u0308ldjuhul o\u0303pitakse 1. vo\u0303i 3. klassist A-vo\u0303o\u0303rkeelena, lisaks on inglise keelt lihtsam o\u0303ppida kui saksa, vene vo\u0303i prantsuse keelt) valdamisega po\u0303hjendamatu. B-vo\u0303o\u0303rkeele (sh vene keele) o\u0303ppimine ei vo\u0303rdu keele vaba valdamisega. Isegi Eesti president Alar Karis ra\u0308a\u0308kis oma intervjuus Andrei Titovile (ETV+, 29.12.2022), et vene keelt peaks hakkama o\u0303ppima varem, kuna see on eestlastele raskem."}, {"text_idx": "#000016", "text": "Meid kutsuti B-vo\u0303o\u0303rkeele strateegia arutelule HTM-is ja Harnos, kuid ma ei kuulnud, et arutataks 30% elanikkonna emakeele o\u0303petamist reformi ka\u0308igus. Nende laste o\u0303petamisele on vaja la\u0308heneda emakeele o\u0303petamise metoodika seisukohalt ja vene keelt peavad nad kindlasti o\u0303ppima. Ja mitte B-vo\u0303o\u0303rkeelena 6. klassist, kui meie u\u0308hiskonnas ra\u0308a\u0308gitakse integratsioonist, mitte assimileerimisest."}, {"text_idx": "#000018", "text": "\"Kas Jaan Kaplinski, kes kirjutas oma viimase raamatu vene keeles, on Venemaa luuletaja?\""}, {"text_idx": "#000019", "text": "Vastame ausalt ku\u0308simusele, mis keeles meie ra\u0308a\u0308gime Ukraina po\u0303genikega. Mis on massiliselt Euroopasse tulevate Ida-Ukraina elanike emakeel? Mis emakeeles ra\u0308a\u0308gib 30 protsenti Eesti elanikest? Kas kirjanikud Andrei Ivanov, Jelena Skulskaja jpt, kes kirjutavad vene keeles ja kelle teosed on eesti keelde to\u0303lgitud, vo\u0303i Igor Kotjuh, kes kirjutab nii eesti kui ka vene keeles, on Venemaa kirjanikud? Kas Jaan Kaplinski, kes kirjutas oma viimase raamatu vene keeles, on Venemaa luuletaja? Eelnimetatud intervjuus mainis Eesti president ka, et ei ole mo\u0303tet vo\u0303idelda keeltega, nagu ei ole mo\u0303tet vo\u0303idelda vene kirjandusega."}, {"text_idx": "#000020", "text": "Lo\u0303petuseks tahan avaldada lootust, et vene keele o\u0303petamisele la\u0308henetakse mitte emotsionaalselt (praegu tekib tunne, et Eesti valitsuse kabinettides valitseb hu\u0308steeria), vaid ratsionaalselt. Tallinna keeltekoolides ja Tallinna U\u0308likoolis on kasvanud va\u0308liso\u0303pilaste arv, kes tulevad siia just vene keelt o\u0303ppima ja on no\u0303us selle eest maksma. Ma usun, et Eesti kool ja sinna oma lapsi saatev u\u0308hiskond ei soovi kaotada potentsiaali, milleks on nii suur panus antud. Kas see jo\u0303uab ka poliitikuteni?"}, {"text_idx": "#000023", "text": "Vene keelel on eesti koolides ko\u0303ik eeldused o\u0303nneks: vene emakeelega o\u0303petajad, pikk o\u0303petamispraktika Eesti kontekstis, Eesti metoodikute kirjutatud o\u0303pikud, vo\u0303imalus vene keelt kasutada, sh lugeda Eesti vene kirjandust, meedia jne. Ja ainult kaks po\u0303hjust olla o\u0303nnetu: poliitika ja u\u0308hiskonna asjatundmatus, mis on vo\u0303o\u0303rkeele valdamine A2-tasemel po\u0303hikoolis ja B1-tasemel gu\u0308mnaasiumis."}, {"text_idx": "#000024", "text": "Maarja Vaino: vaid keele o\u0303ppimisega pole vo\u0303imalik hoobilt kultuuri sulanduda"}, {"text_idx": "#000049", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]